Вистан

Вистан — деҳа дар ҷамоати деҳоти Ромити ноҳияи Ваҳдат. Аз Вистан то маркази шаҳр 60 км; роҳ мошингард. Аҳолиаш 870 нафар (2017), тоҷикон. 

 Таърих 
Соли 1950 аҳолии деҳа 150 нафар буд. Солҳои 1950–1953 мардумаш бо мақсади обод намудани заминҳои бекорхобида ва рушди пахтакорӣ дар Ҷумҳурии Тоҷикистон аввал ба ноҳияи Абдураҳмони Ҷомӣ (собиқ Арал ва Куйбишев), сипас ба ноҳияи Орҷоникидзеобод (имрӯза ш. Ваҳдат) муҳоҷир шуда, деҳа беодам монда буд. Як қисми аҳолӣ соли 1961 баргашта, деҳаро обод ва дар ҳайати хоҷагии ҷангалпарварии «Янгибозор» кор кардаанд.

 Иқтисод 
Деҳа мактаби таҳсилоти миёнаи умумӣ ва нуқтаи савдои хусусӣ дорад.  
Ҳоло соҳаҳои асосии хоҷагӣ: ҷангалпарварӣ, замбӯрпарварӣ, боғдорӣ ва чорводорӣ. Заминҳо аз  дарёи Садаи Миёна обёрӣ мешаванд.  

 Эзоҳ 

 Адабиёт 

 Феҳристи номи маҳалҳои Тоҷикистон — : СИЭМТ, 2013. — 332 с. — ISBN 978-99947-33-54-5

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Ваҳдат
Гурӯҳ:Ҷамоати Ромит